โบรกคาด Q1 รายได้ SISB ฟื้นตัวแกร่ง ชี้ปี 65-69 กำไรโต 27% หลังขยายสาขาต่อเนื่อง
โบรกคาด Q1 รายได้ SISB ฟื้นตัวแกร่ง ลุ้นกำไรปี 65 พุ่ง 26% หลังสถานการณ์โควิดคลี่คลาย จำนวนนักเรียนเพิ่ม ชี้สาขาเพิ่ม หนุนกำไรปี 65-69 โต 27% แนะนำ “ซื้อ” เคาะเป้า 12.20 บ.
โบรกคาด Q1 รายได้ SISB ฟื้นตัวแกร่ง ลุ้นกำไรปี 65 พุ่ง 26% หลังสถานการณ์โควิดคลี่คลาย จำนวนนักเรียนเพิ่ม ชี้สาขาเพิ่ม หนุนกำไรปี 65-69 โต 27%  
25 ก.พ. 2565

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (25 ก.พ.2565) เกี่ยกับหุ้นบริษัท เอสไอเอสบี จำกัด (มหาชน) หรือ SISB ว่า SISB รายงานกำไรสุทธิไตรมาส 4/2564 ที่ 26.6 ล้านบาท ลดลง 42.3% เมื่อเทียบจากไตรมาสก่อน และ 60.9% เมื่อเทียบจากปีก่อน เป็นระดับต่ำสุดของปีตามคาด จากผลกระทบของ COVID-19 ทำให้มีการปิดโรงเรียนและทำการเรียนการสอนเป็นออนไลน์ในช่วงเดือน ต.ค. ที่สาขาประชาอุทิศ สุวรรณภูมิ และธนบุรี หลังจากนั้นเมื่อเปิดโรงเรียนครบทั้ง 4 แห่งแล้วยังท าการเรียนการสอนทั้งแบบ Online และ On-site ทั้งไตรมาสมจำนวนนักเรียนเพิ่มขึ้นสุทธิ 159 คน ดีขึ้นจากไตรมาส 3/2564 ที่มีนักเรียนลดลงสุทธิ 314 คนเพราะปิดโรงเรียนเต็มไตรมาส
ส่วนในไตรมาส 4/2564 ยังถูกกระทบจากการให้ส่วนลดค่าธรรมเนียมการศึกษาซึ่งมีผลในช่วง ส.ค.-ธ.ค.2564 ทำให้รายได้จากค่าเทอม (93.9% ของรายได้ค่าธรรมเนียมการศึกษา) ลดลง 8.1% เมื่อเทียบจากไตรมาสก่อน และ 18.8% เมื่อเทียบจากปีก่อน ลดต่อเนื่องเป็นไตรมาสที่ 3 อัตรากำไรขั้นต้นลดลงเหลือ 42% ต่ำสุดในรอบ 5 ไตรมาสเพราะต้นทุนส่วนใหญ่คงที่ส่วนรายจ่ายอื่นยังควบคุมไว้ได้อย่างดี ทำให้ Net profit margin ลดลงเหลือ 11.2% จาก 18.1% ในไตรมาส 3/2564 และ 23% ในไตรมาส 4/2564
ขณะที่ทั้งปี 2564 มีกำไรสุทธิ 208.8 ล้านบาท เพิ่มขึ้น 30.5% เมื่อเทียบจากปีก่อน หากตัดผลขาดทุนจากการเปลี่ยนแปลงมูลค่าเงินลงทุนในหุ้นกู้ 15.25 ล้านบาทในปี 2563 กำไรปกติปี 2564 เพิ่มขึ้น 19.2% เมื่อเทียบจากปีก่อน โตจากฐานต่ำในปี 2563 ซึ่งเป็นปีแรกของการแพร่ระบาดของ COVID-19 การเติบโตหลักๆ มาจากการบริหารจัดการต้นทุนและค่าใช้จ่ายซึ่งทำให้อัตรากำไรขั้นต้นดีขึ้น ในส่วนรายได้ถูกกระทบจากระยะเวลาการปิดโรงเรียนที่มากกว่าปี 2563 (ปิดโรงเรียน 11-31 ม.ค., 18 เม.ย.-25 มิ.ย., 30 ส.ค.-กลาง ก.ย. และ ต.ค.)  ทำให้จำนวนนักเรียนลดลงสุทธิ 204 คน และรายได้จากค่าธรรมเนียมการศึกษาททำได้เพียงทรงตัว 0.9% เมื่อเทียบจากปีก่อน เป็น 1,050.1 ล้านบาท
อย่างไรก็ดีปัจจุบันสถานการณ์การเรียนการสอนกลับมาเป็นปกตินักเรียนในระดับอนุบาลที่กลับมาเรียนเกือบครบ ค่าธรรมเนียมการศึกษาในไตรมาส 1/2565 กลับสู่ปกติเช่นกัน ทำให้คาดว่าจะเห็นการฟื้นตัวของรายได้ตั้งแต่ในไตรมาส 1/2565 และคาดกำไรจะกลับสู่ระดับ 60-70 ล้านบาท คงประมาณการกำไรปี 2565 ที่ 262 ล้านบาท เพิ่มขึ้น 26% เมื่อเทียบจากปีก่อน และในปี 2566 กำไรเพิ่มขึ้น 32.8% เมื่อเทียบจากปีก่อน
ทั้งนี้ SISB จะกลับมาอยู่ใน Growth stage อีกครั้งตั้งแต่ปี 2565 ถึง 2569 คาดกำไรเติบโตเฉลี่ย 27% CAGR ในช่วงดังกล่าว จากการขยายสาขาโรงเรียนที่ธนบุรี เฟส 2 รองรับนักเรียน 600 คน เปิดการสอนเดือน ต.ค. 2564 การเปิดสาขานนทบุรีเดือน ส.ค. 2566 และ Halvingproject ปี 2567 นอกจากนี้ SISB ยังมีแผนเปิด Halving project ในหลายจังหวัดซึ่งยังไม่รวมในประมาณการ คงราคาเป้าหมาย 12.20 บาท แนะนำซื้อ